paragraph_text: Minimalna plaća je minimalna, zajamčena plaća za određeno radno mjesto koju poslodavac mora isplatiti prema zakonu ili ugovoru. U većini zemalja to je uređeno odredbama zakona o radu. Kao pokazatelj siromaštva minimalni dohodak pokazao se nepouzdanim, jer nije uvijek iznad praga siromaštva i u njega nisu uključena dopunska primanja. U praksi socijalnoga rada koristi se procjena minimalnih potreba zaposlenika, kako bi im se osigurala pravedna naknada do minimalna životnoga standarda.